ഗായകൻ പി ജയചന്ദ്രൻറെ മകൾ ലക്ഷ്മിയും സംഗീതസംവിധാനരംഗത്തേയ്ക്ക് എത്തുകയാണ് . മകളുടെ സംഗീതസംവിധാനത്തിൽ പി ജയചന്ദ്രൻ പാടിയ സംഗീത ആൽബം ഗുരുവിന് വലിയ സ്വീകാര്യതയാണ് ലഭിക്കുന്നത് . പി ജയചന്ദ്രന്റെ ഗുരുക്കൻമാർക്ക് ആദരവായാണ് സംഗീത ആൽബം . അച്ഛന് ഈണം പറഞ്ഞുകൊടുക്കാൻ ബുദ്ധിമുട്ടുണ്ടായിരുന്നില്ലെന്നും എന്നാലും പേടിയായിരുന്നുവെന്നും ലക്ഷ്മി പറഞ്ഞു . എനിക്ക് ഗുരുക്കൻമാരൊന്നും ഇല്ല . അച്ഛന് പക്ഷേ ഒരുപാട് ഗുരുക്കൻമാരുടെ ഭാഗ്യം ലഭിച്ചിട്ടുണ്ട് . അച്ഛനെ പ്രോത്സാഹിപ്പിച്ചതും ഇതുവരെ എത്തിച്ചതും അച്ഛന്റെ ഗുരുക്കൻമാർ തന്നെയാണ് . അച്ഛന്റെ ഗുരുക്കൻമാർ തന്നെയാണ് എന്റെയും . അപ്പോൾ അച്ഛന്റെ ഗുരുക്കൻമാർക്ക് ആദരവ് കൊടുക്കണം എന്ന് ഒരാശയം വന്നു . പിന്നെ ഹരി എഴുതിയ വരികളിലും ഓരോ വാക്കും നല്ല അർഥമുള്ളതായിരുന്നു . അപ്പോൾ ആൽബത്തിന് മികവ് വന്നു - ലക്ഷ്മി പറയുന്നു .